ઉપર જણાવ્યા અનુસારનો ડ્રામા ત્યારે શરુ થયો જ્યારે શુક્રવારે ગેરલાયક ઠેરવવામાં આવેલી એક મેડિકલ કોલેજ અંગેના લાંચ લેવા અંગેનો મામલો સામે આવ્યો હતો. આ મામલામાં હાલના કેટલાક હાઈકોર્ટ તેમજ સુપ્રીમ કોર્ટના જજીઝની સંડોવણીના આરોપો પણ લગાવવામાં આવ્યા છે. શુક્રવારે આ મામલે પીટીશનરના વકીલ પ્રશાંત ભૂષણ દ્વારા થયેલી આકરી દલીલો બાદ તેઓ મુખ્ય ન્યાયાધીશ મિસરાની આગેવાની હેઠળની બેન્ચ વાળો કોર્ટરૂમ છોડીને જતા રહ્યા હતા. ભૂષણ જસ્ટિસ જે ચેલમેશ્વર અને જસ્ટિસ એસ અબ્દુલ નઝીરની બે બેન્ચોની ખંડપીઠ દ્વારા આપવામાં આવેલા નિર્ણયને ઉપરોક્ત બેન્ચ દ્વારા રદ્દ કરવામાં આવતા ગુસ્સે ભરાઈને કોર્ટરૂમ છોડીને જતા રહ્યા હતા.